CELEX: 62017TN0492
Language: ro
Date: 2017-07-31 00:00:00
Title: Cauza T-492/17: Acțiune introdusă la 31 iulie 2017 – Fleig/SEAE

25.9.2017   
            
            
               RO
            
            
               Jurnalul Oficial al Uniunii Europene
            
            
               C 318/20
            
         Acțiune introdusă la 31 iulie 2017 – Fleig/SEAE
   (Cauza T-492/17)
   (2017/C 318/27)
   Limba de procedură: germana
   
      Părțile
   
   
      Reclamant: Stephan Fleig (Berlin, Germania) (reprezentant: H. Tettenborn, avocat)
   
      Pârât: Serviciul European de Acțiune Externă (SEAE)
   
      Concluziile
   
   Reclamantul solicită Tribunalului:
   
               —
            
            
               anularea deciziei, adoptate la 19 septembrie 2019 de către directorul Direcției „Resurse umane” a Serviciului European de Acțiune Externă (SEAE), acționând în calitate de autoritate abilitată să încheie contracte de muncă, de a rezilia contractul de muncă pe durată nedeterminată al reclamantului începând cu 19 iunie 2017 (în versiunea deciziei de reziliere rezultate din respingerea reclamației reclamantului, intervenită la 19 aprilie 2017);
            
         
               —
            
            
               obligarea SEAE la plata către reclamant, cu titlu de reparare a prejudiciului moral suferit de către acesta din urmă, a unei sume adecvate, al cărei cuantum exact este lăsat la aprecierea Tribunalului;
            
         
               —
            
            
               obligarea SEAE la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă trei motive.
   
               1.
            
            
               Primul motiv se întemeiază pe o eroare vădită de apreciere a Serviciului European de Acțiune Externă (SEAE).
            
         
               2.
            
            
               Al doilea motiv se întemeiază pe încălcarea obligației de diligență, a principiului bunei administrări (articolul 41 din Carta drepturilor fundamentale a Uniunii Europene), a principiului proporționalității, precum și a protecției împotriva oricărei concedieri nejustificate (articolul 30 din Carta drepturilor fundamentale a Uniunii Europene).
            
         
               3.
            
            
               Al treilea motiv se întemeiază pe încălcarea dreptului de a fi ascultat consacrat la articolul 41 alineatul (1) și la articolul 41 alineatul (2) litera (a) din Carta drepturilor fundamentale a Uniunii Europene.